સ્પંદન ટ્રસ્ટના પ્રમુખ ડૉ. પાર્થ ગોલના માર્ગદર્શન હેઠળ કાર્યક્રમનું મુખ્ય આયોજન સ્પંદન ટ્રસ્ટ સદસ્ય બિંદીયા પટેલ દ્વારા કરવામાં આવ્યું હતું. સુરેન્દ્રનગર સ્પંદન ટીમ દ્વારા ૧૫૦ જોડી કપડાઓ એકત્ર કરવામાં આવ્યા હતા. તમામ કપડાઓનું પેકિંગ બિંદીયા પટેલ તથા સોનલ શર્મા દ્વારા કરવામાં આવ્યું હતું. સ્પંદન ટ્રસ્ટ દ્વારા કપડા વિતરણના આ કાર્યક્રમ માટે શ્રી શારદાગીતા વિદ્યાલયના શિક્ષક મહેશભાઇ જાદવાણી પણ જોડાયા હતા. તા. ૨૨ ઓક્ટોબર ૨૦૧૬ ના રોજ સવારે ૧૦:૦૦ કલાકથી સુરેન્દ્રનગરના વિવિધ વિસ્તારોમાં કપડા વિતરણ કરવામાં આવ્યું હતું. સુરેન્દ્રનગરના ડાંગસિયાપરા તથા જી.આઇ.ડી.સી. વિસ્તારના ગરીબ પરિવારોને તથા સરકારી શાળામાં અભ્યાસ કરતા વિદ્યાર્થીઓને કપડા વિતરણ કરવામાં આવ્યું હતું.